[{"text_idx": "#000000", "text": "Atla mo\u0303isa viinako\u0308o\u0308gist saab ko\u0303rgema joogikultuuri elamuse"}, {"text_idx": "#000002", "text": "Kui so\u0303brad ja mo\u0303ttekaaslased panevad pead kokku ja ka\u0308ivitavad u\u0308hise plaani, vo\u0303ib tulemuseks olla midagi erakordset. Seda to\u0303estasid kolm meest, kes alustasid peente napsude tootmist Atla mo\u0303isas Juuru la\u0308histel. EBD Group OU\u0308 moodustasid loetud aastad tagasi Tiit Rahkema, Sulev Tammel ja Raivi Juks ning kolmekesi veavad nad seda ta\u0308naseni."}, {"text_idx": "#000003", "text": "Atla mo\u0303is on enneko\u0303ike tuntud ku\u0308ll mo\u0303isakeraamika poolest, kuid viimastel aastatel on sellele lisandnud kvaliteetne naps. See valmib to\u0303llakuuri hoones, mille mo\u0303isa omanik Raivi Juks lasi korda teha. Nu\u0308u\u0308d asub seal ehtne viinako\u0308o\u0308k.\nTiit Rahkema ja Sulev Tammel ra\u0308a\u0308kisid, et alkoholi destilleerimise traditsioonid on Eestis pikad ning enne EBD Group OU\u0308 moodustamist proovisid nad seda ka omal ka\u0308el. Atla mo\u0303isa to\u0303llakuur tundus aga ainuo\u0303ige koht selleks, et oma hobile uus to\u0303uge anda. Ja to\u0303epoolest ongi see meeste jaoks ainult hobi. Ei midagi enamat. Alkohoolsete jookide valmistamise ning turustamisega tegeletakse enda vaba aja arvelt. Po\u0303hiliselt na\u0308dalavahetuseti, ent kohati ka pa\u0308rast to\u0308o\u0308pa\u0308eva lo\u0303ppu.\nRaplamaa So\u0303numeid vo\u0303tavad Rahkema, Tammel ja Juks vastu reede pa\u0308rastlo\u0303unal. Vahetult enne seda, kui tegelik to\u0308o\u0308 lahti la\u0308heb. \u201cKes teist autot juhib ta\u0308na? Kui te juba patupessa tulete, siis peate seda jooki maitsma ka,\u201d lausub Rahkema meile tervituseks, kui koos fotograafiga kohale jo\u0303uame. Patupesa jutt on o\u0308eldud muidugi naljaga pooleks, sest tegelikult on tegemist algusest lo\u0303puni to\u0303sise ettevo\u0303tmisega.\nKa ambitsioonid on meestel ko\u0303rged. Vo\u0303tame na\u0308iteks ettevo\u0303tte nime EBD Group OU\u0308. Pikalt lahti kirjutatuna ta\u0308hendab see Estonian Brandy Distillers ehk vabato\u0303lkes Eesti bra\u0308ndi destilleerijad. Ingliskeelne nimi vo\u0303eti kohe algusest peale teadlikult, et oleks lihtsam ligi pa\u0308a\u0308seda va\u0308lismaa turgudele. Kui tootmine 2018. aastal alguse sai, keskenduti esialgu kodumaisele turule, kuid juba toona mo\u0303lkusid peas mo\u0303tted va\u0308lismaa sihtpaikadest.\nRa\u0308a\u0308kides veel ambitsioonidest, on need seatud teadlikult ko\u0303rgele. Rahkema to\u0303i na\u0308ite, et miks peab Eestis korraldama just Hennessy-nimelist uusaastakontserti. Kui anda Atla mo\u0303isa viinako\u0308o\u0308gile veel veidi aega, siis tahetakse pingutada selle nimel, et hakkaks toimuma hoopis Atla mo\u0303isa o\u0303unanapsude nimeline uusaastakontsert."}, {"text_idx": "#000005", "text": "Ko\u0303ik mehed ra\u0308a\u0308kisid, et napse toodetakse selleks, et pakkuda klientidele erakordset toidu- ja joogielamust. Rahkema to\u0303i na\u0308iteks va\u0308lja, et peenemad Tallinna restoranid pakuvad Atla mo\u0303isa napse pa\u0308rast magustoitu viimaseks suuta\u0308ieks. Tuntuks on EBD Group OU\u0308 saanud enneko\u0303ike oma kolme o\u0303unanapsu ja\u0308rgi. Need on \u201cHelisev o\u0303unanaps\u201d, \u201cMuistne o\u0303unanaps\u201d ja \u201cMo\u0303isaha\u0308rra o\u0303unanaps\u201d. Igau\u0308ks neist on omamoodi seotud u\u0308hega kolmest mehest.\nNimi \u201cHelisev o\u0303unanaps\u201d tuleneb sellest, et Sulev Tammel on ma\u0308nginud pikalt ba\u0308ndides. \u201cMo\u0303isaha\u0308rra o\u0303unanaps\u201d viitab loomulikult Raivi Juksile, kes on Atla mo\u0303isa peremees, ning \u201cMuistne o\u0303unanaps\u201d on seotud Tiit Rahkemaga. Ta selgitas, et tema juured asuvad Raikku\u0308las, kus esivanemad on elanud sajandeid. Raikku\u0308la muidugi on tuntud kui Eesti demokraatia ha\u0308ll, sest Muinas-Eesti vanemad ka\u0308isid koos just Pakama\u0308el. Seega on iga napsuga seotud u\u0308ks kindel persoon ning u\u0308ks kindel lugu, mida see mees ra\u0308a\u0308kida oskab.\nNii ei ole la\u0308inud muidugi juhuslikult. Rahkema so\u0303nas, et kange alkoholi turul on sedasi, et 70 protsenti mu\u0308u\u0308giedust tagab lugu vo\u0303i inglise keeles story, mida selle toote juurde ra\u0308a\u0308gitakse. Atla viinako\u0308o\u0308gil on see lugu ta\u0308iesti olemas ning peaks ko\u0303igi eelduste kohaselt olema ko\u0303nekas ka va\u0308lismaal. Eriti Saksamaal."}, {"text_idx": "#000006", "text": "Mo\u0303ni kuu tagasi pa\u0308lvis EBD Group OU\u0308 oma esimese rahvusvahelise tunnustuse. Kevadel osaleti Berliinis u\u0308hel messil, kus korraldati ka konkurss. See kandis nime Craft Spirit Festival Destille Berlin ning tegemist on oma ala tegijate u\u0308he kesksema u\u0308ritusega. Seal hindasid kohalikud kohtunikud peeneid napse ja andsid hindeid. Osalistele endilegi tuli u\u0308llatusena, et tihedas rebimises tunnustati Eesti bra\u0308ndi destilleerijaid kolmanda kohaga.\nRahkema ra\u0308a\u0308kis, et selline tunnustus tuli to\u0303esti suure u\u0308llatusena. Mo\u0303ned osalejad olid oma napsu tootnud juba paarku\u0308mmend aastat ning ikka olid auhinnalised kohad ja\u0308a\u0308nud tulemata. Eesti mehed to\u0303usid aga kolmandaks juba esimesel katsel. Rahkema meenutas, et tegelikult lahkuti tol o\u0303htul messilt varem ning auhinnalisest kolmandast kohast saadi teada alles ja\u0308rgmisel hommikul. Nu\u0308u\u0308d ehib Berliini messilt saadud tunnistus Atla mo\u0303isa viinako\u0308o\u0308gi seina.\nSee, et vastav tunnustus saadi just Saksamaalt, on oluline mitmes plaanis. Esiteks mo\u0303lkus Saksamaa turule sisenemine kolmel mehel meeles juba varem. Nu\u0308u\u0308d saadi kinnitus, et see plaan vo\u0303ib to\u0303esti osutuda edukaks. Saksamaal elab juba aastaid Tiit Rahkema vend, kes aitab tooteid sealkandis turustada ja mu\u0308u\u0308a. Siin kerkib taas kord esile seesama teema, mis tuli va\u0308lja juba varem \u2013 kange alkoholi juures maksab story, mida toote ko\u0303rvale ra\u0308a\u0308kida. Mo\u0303isate ajalugu, viinako\u0308o\u0308k \u2013 see ko\u0303ik on saksa tarbija jaoks ko\u0303nekas.\nNu\u0308u\u0308d ongi asjad nii kaugel, et praegu pannakse kokku seda kogust, mis la\u0308hiajal Saksamaale so\u0303idab. Lo\u0303plikult see veel komplekteeritud ei ole, sest mo\u0303ned pudelid on puudu. Nii Tammel kui ka Rahkema avaldasid lootust, et la\u0308hiajal saab pudelid ka\u0308tte, villida joogi nende sisse ning panna kogu komplekt Saksamaa poole teele. Muide, sildid on nendel pudelitel ikkagi eestikeelsed, kuid neile on lisatud va\u0308ike kaelus koos saksakeelse infoga. Kingitustena on Atla mo\u0303isas valminud va\u0308gijook jo\u0303udnud juba ka Indiasse ja Jaapanisse, kuid mu\u0308u\u0308gil see seal ei ole. Esimese va\u0308lismaise sihtkohana on siit teele la\u0308inud napsud mu\u0308u\u0308gil La\u0308tis."}, {"text_idx": "#000007", "text": "Lisaks va\u0308lismaale on oma lu\u0308hikese tegevuse jooksul kogutud tuntust ja tunnustust ka Eestis. Suve alguses kuulutas Raplamaa Arendus- ja Ettevo\u0303tluskeskus (RAEK) va\u0308lja maakonna parimad ettevo\u0303tted. EBD Group OU\u0308 kandideeris kategoorias \u201cUustulnuk 2018\u201d ning pa\u0308lvis esikoha. Seda vo\u0303ib pidada nende esimeseks ettevo\u0303tlusalaseks tunnustuseks.\nTiitel \u201cUustulnuk 2018\u201d pa\u0308lviti just ta\u0308nu kolmele naturaalsele o\u0303unanapsule ja kahele kirsinapsule, mida samuti toodetakse. Need tooted on mu\u0308u\u0308gil enam kui neljaku\u0308mnes Eesti kaupluses. Teiste seas ka na\u0308iteks Va\u0308a\u0308rt Raplamaa Toote kaupluses ja La Copita\u2019s. Viimane neist konkureeris muide EBD Group OU\u0308-ga ka \u201cUustulnuk 2018\u201d tiitlile. Suurimad mu\u0308u\u0308jad va\u0308ljaspool Raplat on Toidumaailma kauplused Tallinnas ja Tartus, Stockmann, Liviko, Superalko Tallinna sadamas, Tallinna lennujaam, Taluturu kauplused ja paljud Coop\u2019i kauplused.\nNii Rahkema, Tammel kui ka Juks u\u0308tlevad otse va\u0308lja, et nad ei taha oma tegevusega kuidagi kaasa aidata alkoholismi levikule, vaid soov on pakkuda kvaliteetset so\u0308o\u0308gi- ja joogikultuuri elamust. Sellest ko\u0303neleb ka pudelite hind, mis on 20 eurot vo\u0303i isegi u\u0308le selle. Sealjuures tasub mainida, et pudelis on jooki 0,35 liitrit. Selge on see, et kui inimene otsib naudingut sellest, et ennast purju juua, siis u\u0308le 20 euro maksev pudel ei ole kaugeltki tema esimene valik. Ko\u0303rvaltvaatajad on soovitanud meestel hinda alandada \u2013 ku\u0308ll siis ostetakse rohkem. Sulev Tammel to\u0303des, et see ei ole vo\u0303imalik kas vo\u0303i tooraine ko\u0303rge hinna to\u0303ttu. Vastasel juhul ei tuldaks omadega kuidagi toime.\nPeente napsude tootmine on nendele kolmele mehele hobi, mitte to\u0308o\u0308, kuid miinusesse ja\u0308a\u0308da loomulikult ei soovita. Hea meel oli ko\u0303igil kolmel just selle u\u0308le, et nu\u0308u\u0308d ongi jo\u0303utud olukorda, kus ise enam tootmisele peale maksma ei pea. Kliendid ostavad kaupa piisavalt, nii et rahaliselt jo\u0303utakse va\u0308hemalt nulli ning pisut ka plussi. Eks oma osa on kindlasti ka sellel, et mu\u0308u\u0308gitegevuse koordineerimisega ei pea u\u0308kski kolmest mehest ise tegelema. Selleks on palgatud Elvas elav Margus Ivask. Tema ta\u0308idab mu\u0308u\u0308gijuhi u\u0308lesandeid. Lisaks on meestel abiks ka endine Valtu Veini tehnoloog Maret Tiivoja, kes aitab oma oskustega kaasa laboris."}, {"text_idx": "#000008", "text": "Peente napsude tootmine sai Atla mo\u0303isa to\u0303llakuuris alguse 2018. aastal."}, {"text_idx": "#000010", "text": "Atla napsud leidsid U\u0308hendriikides tunnustamist"}, {"text_idx": "#000011", "text": "Atla kanged napsud tulid Saksamaalt tagasi kolme ho\u0303bemedaliga"}, {"text_idx": "#000012", "text": "Saksa delegatsiooni ku\u0308laska\u0308iku ja\u0308a\u0308b meenutama na\u0308itus Atla mo\u0303isas"}, {"text_idx": "#000013", "text": "Viljandi mnt 6, Rapla 79511"}, {"text_idx": "#000014", "text": "Ajaleht Raplamaa So\u0303numid on kord na\u0308dalas (kolmapa\u0308eviti) ilmuv poliitiliselt ja majanduslikult so\u0303ltumatu Raplamaa uudiseid kajastav va\u0308ljaanne."}]